નવી દિલ્હીઃ ચાર વર્ષ પહેલાં લંડન ઓલિમ્પિકમાં બ્રોન્ઝ મેડલ જીતનારાે યોગેશ્વર દત્ત ભલે રિયો ઓલિમ્પિકમાં કોઈ મેડલ ના જીતી શક્યો હોય, પરંતુ હવે ફરી એક વાર તેનું નસીબ ચમકવાનું છે, કારણ કે લંડન ઓલિમ્પિકમાં સિલ્વર મેડલ જીતનારો રશિયન પહેલવાન બેસિક કુદુખોવ ડોપિંગમાં દોષી ઠર્યો છે અને તેનો મેડલ છીનવી લેવાશે એ નક્કી છે. જોકે ભારતીય કુસ્તી સંઘના અધિકારીએ કહ્યું કે જ્યાં સુધી યુનાઇટેડ વર્લ્ડ રેસલિંગ અને લંડન ઓલિમ્પિક આયોજન સમિતિ તરફથી અમારી પાસે લેખિતમાં કોઈ સૂચના ના મળે ત્યાં સુધી અમે સત્તાવાર રીતે કંઈ કહી શકીએ નહીં.